ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
జి –20 ఎంప్లాయిమెంట్ వర్కింగ్ గ్రూప్ సమావేశాల సందర్భంగా ఈ–శ్రమ్ పై ప్రెజెంటేషన్ ఇచ్చిన ఇండియా.
అసంఘటిత రంగంపై, రూపుదిద్దుకున్న ప్రపంచంలోనే అతిపెద్ద సమాచార నిధి ఈ – శ్రమ్ పైన, నేషనల్ కెరీర్ సర్వీస్ పోర్టల్ పైన ఇండియా ప్రజెంటేషన్ ఇచ్చింది
భారతదేశం అధ్యక్షతన జి 20 సమావేశాల లో భాగంగా ఎంప్లాయిమెంట్ వర్కింగ్ గ్రూప్ సమావేశాలు ఈ రోజు ఇండోర్లో ప్రారంభమయ్యాయి.
భారతదేశ అధ్యక్షతన జరుగుతున్న జి 20 సమావేశాలలో ,నాలుగవ ఎంప్లాయిమెంట్ వర్కింగ్ గ్రూప్  సమావేశం ఈరోజు మధ్యప్రదేశ్ లోని ఇండోర్ లో ప్రారంభమైంది. సమావేశాల ప్రారంభసెషన్ లో
కేంద్ర కార్మిక , ఉపాధి మంత్రిత్వశాఖ కార్యదర్శి , జి20 ఇడబ్ల్యుజి ఛైర్ , శ్రీమతి ఆర్తి అహుజ , ఈ సమావేశానికి హాజరైన ప్రతినిధులకు స్వాగతం పలికారు. గత మూడు ఇడబ్ల్యుజి సమావేశాలలో జరిగిన చర్చలు
సాధించిన పురోగతి ని వివరించారు. మినిస్టీరియల్ డిక్లరేషన్ ముసాయిదా రూపకల్పన పూర్తి కాగలదని, రాగల సెషన్లలో ఫలితాల డాక్యుమెంట్లు పూర్తి కాగలవన్న ఆకాంక్షను ఆమె వ్యక్తం చేశారు.
ఇండొనేసియా, బ్రెజిల్ వంటి సహ ఛైర్ దేశాలకు చెందిన ప్రతినిధులు కూడా ప్రారంభ సమావేశంలో ప్రసంగించారు. ఫలప్రదమైన చర్చల ద్వారా ఈ సమావేశ లక్ష్యం పూర్తి కాగలదన్న ఆకాంక్షను వారు వ్యక్తం చేశారు.
ఇండియా ఈ– శ్రమ్ పై ప్రెజెంటేషన్ ఇచ్చింది. , అసంఘటిత రంగంపై, రూపుదిద్దుకున్న ప్రపంచంలోనే అతిపెద్ద సమాచార నిధి ఈ – శ్రమ్ పైన, నేషనల్ కెరీర్ సర్వీస్ పోర్టల్ పైన ఇండియా ప్రజెంటేషన్ ఇచ్చింది. ఈ శ్రమ్, ఎన్సిఎస్ పోర్టళ్ల ప్రజెంటేషన్ను అంతర్జాతీయ ప్రతినిధులకుకూడా అందించడం జరుగుతుంది. ఈ రంగంలో భారతదేశం సాధించిన ప్రగతిపై ప్రతినిధులు ఎంతో ఆసక్తి ప్రదర్శించారు.
తదుపరి జరిగే సమావేశాలలో ముసాయిదా మినిస్టీరియల్ డిక్లరేషన్, ఫలితాల డాక్యుమెంట్ కు సంబంధించిన చర్చలు జరిగాయి. ఈ డాక్యుమెంట్లను ఖరారు చేసేందుకు ఇందులో చర్చించారు.
అంతకు ముందు ఉదయం, ప్రతినిధుల కోసం యోగా సెషన్ ను ఏర్పాటు చేశారరు. స్వల్ప యోగా కార్యక్రమాన్ని సమావేశం సందర్భంగా కూడా నిర్వహించారు. చారిత్రాత్మక మండు ఫోర్ట్సిటీకి ప్రతినిధులను తీసుకువెళ్లి చూపించారు.
ప్రధాన మంత్రి కార్యాలయం
శ్రీ సునీల్ జైన్ మృతి పట్ల సంతాపం తెలియజేసిన - ప్రధానమంత్రి
ప్రముఖ జర్నలిస్ట్ శ్రీ సునీల్ జైన్ మృతి పట్ల, ప్రధానమంత్రి శ్రీ నరేంద్ర మోదీ, తీవ్ర ఆవేదన వ్యక్తం చేశారు.
ఈ మేరకు ప్రధానమంత్రి సామాజిక మాధ్యమంలో ఒక ట్వీట్ చేస్తూ, "ప్రియమైన సునీల్ జైన్, మీరు చాలా త్వరగా మమ్మల్ని విడిచి వెళ్ళడం బాధ కలిగించింది. విభిన్న అంశాలపై మీరు వ్రాసే ప్రత్యేక శీర్షికలు చదివే అవకాశాన్నీ, మీ స్పష్టమైన, తెలివైన అభిప్రాయాలను వినే అవకాశాన్నీ నేను కోల్పోతాను. మీరు ఉత్తేజకరమైన పని శ్రేణిని విడిచి వెళ్ళారు. మీ విచారకరమైన మరణం, జర్నలిజానికి తీరని లోటు. కుటుంబ సభ్యులకు, స్నేహితులకు సంతాపం వ్యక్తం చేస్తున్నాను. ఓం శాంతి." అని పేర్కొన్నారు.
ఉక్కు మంత్రిత్వ శాఖ
బిజినెస్ ఉమెన్ ఎక్స్పో 2023లో అంతర్జాతీయ మిల్లెట్స్ సంవత్సరాన్ని జరుపుకున్న ఎన్ఎండిసి
మిల్లెట్లను ప్రాచుర్యంలోకి తీసుకురావడంలో భాగంగా హైదరాబాద్లో జరిగిన బిజినెస్ ఉమెన్ ఎక్స్పో 2023లో ఎన్ఎండిసి సూపర్ఫుడ్ను పంపిణీ చేసింది. అంతర్జాతీయ మిల్లెట్ సంవత్సరం 2023 నేపథ్యంలో మహిళా పారిశ్రామికవేత్తలను మిల్లెట్ వ్యాపారాలను నిర్మించడానికి మరియు దేశ ఆహార భద్రతకు దోహదపడేలా ఎన్ఎండిసి ప్రేరేపించింది. కంపెనీ తరపున శ్రీ కె ప్రవీణ్ కుమార్, ఈడి  మరియు సిజిఎం  శ్రీ కె మోహన్ మిల్లెట్లను పంపిణీ చేశారు. ఆరోగ్యకరమైన భవిష్యత్తు కోసం దాని ప్రయోజనాలపై కార్యక్రమంలో పాల్గొన్న వారితో సంభాషించారు.
భారత ప్రభుత్వం పిలుపు మేరకు 2023ని ఐక్యరాజ్యసమితి అంతర్జాతీయ మిల్లెట్స్ సంవత్సరంగా ప్రకటించింది. ఈ క్రమంలో మిల్లెట్ల వినియోగాన్ని పెంచే ప్రయత్నంలో ఎన్ఎండిసి ఇటీవల ఐఐఎంఆర్ గుర్తింపు పొందిన హైదరాబాద్కు చెందిన అహోబిలం ఫుడ్స్ను స్మార్ట్ ఫుడ్గా - మిల్లెట్స్పై సెషన్ను నిర్వహించడానికి ఆహ్వానించింది. సెషన్ తరువాత మిల్లెట్ లంచ్ జరిగింది. సిపిఎస్ఈ తన సోషల్ మీడియా ప్లాట్ఫారమ్లలో అవగాహన కల్పించడానికి వాటాదారులతో నిమగ్నమై ఉంది. ప్రజా ప్రాముఖ్యత ఉన్న ప్లాట్ఫారమ్లలో మిల్లెట్లను పంపిణీ చేస్తోంది.
బొగ్గు మంత్రిత్వ శాఖ
7వ విడత వాణిజ్య బొగ్గు గనుల వేలానికి బిడ్ల స్వీకారం ఆరంభం
ఏడవ విడత వాణిజ్య బొగ్గు గనుల వేలం కింద బొగ్గు విక్రయం కోసం 103 బొగ్గు / లిగ్నైట్ గనుల వేలం ప్రక్రియను బొగ్గు మంత్రిత్వ శాఖ నామినేటెడ్ అథారిటీ 29 మార్చి 2023న ప్రారంభించింది. అన్ని బొగ్గు గనుల కోసం ఆన్లైన్ సాంకేతిక బిడ్ల సమర్పణకు చివరి తేదీ 27 జూన్ 2023న 12.00 గంటలకు, ఆఫ్లైన్ సమర్పణ 27 జూన్ 2023న 16.00 గంటలు.
వేలం ప్రక్రియలో భాగంగా, ఆన్లైన్, ఆఫ్లైన్ బిడ్ల తో కూడిన సాంకేతిక బిడ్ల పత్రాలను 28 జూన్ 2023న ఉదయం 10.00 గంటల నుంచి బిడ్డర్ల సమక్షంలో న్యూఢిల్లీలో తెరుస్తారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
MSME మంత్రిత్వ శాఖ ఆజాదీ కా అమృత్ మహోత్సవ్ ప్రేరణ కింద 28.02.2022 - 6.03.2022 వరకు “ఐకానిక్ వీక్” జరుపుకుంటుంది
'ఆజాదీ కా అమృత్ మహోత్సవ్' అనేది 75 సంవత్సరాల ప్రగతిశీల భారతదేశం, ప్రజలు, సంస్కృతి విజయాల అద్భుతమైన చరిత్రను స్మరించుకోవడానికి భారత ప్రభుత్వప్రేరణ, సంకల్పం. ఈ ప్రయత్నంలో భాగంగా, సూక్ష్మ, చిన్న, మధ్యతరహా పరిశ్రమల మంత్రిత్వ శాఖ 28.02.2022 నుంచి 06.03.2022 వరకు ‘ఆజాదీ కా అమృత్ మహోత్సవ్’ కార్యక్రమం కింద తన ఐకానిక్ వారాన్ని జరుపుకుంటుంది.
ఆజాదీ కా అమృత్ మహోత్సవ్ వేడుకల్లో భాగంగా, MSME మంత్రిత్వ శాఖ అనేక స్మారక కార్యక్రమాలు, కార్యకలాపాల రూపకల్పన చేసింది. ఈ వారంలో MSME మంత్రిత్వ శాఖ 28.02.2022 నుంచి 31.03.2022 వరకు తన 'నేషనల్ లెవల్ అవేర్నెస్ ప్రోగ్రాం - సంభవ్' రెండవ దశను ప్రారంభించనుంది, దీని ద్వారా దేశవ్యాప్తంగా 1300 కళాశాలల నుంచి లక్ష మందికి పైగా విద్యార్థులు భవిష్యత్తులో వ్యవస్థాపకత చేపట్టేందుకు ప్రేరణ పొందుతారు. వివిధ కళాశాలల నుంచి పాల్గొనేవారిని మంత్రిత్వ శాఖ క్షేత్ర స్థాయి కార్యాలయాలు అంతఫ్ర్జాల సమావేశం ద్వారా ఎంట్రప్రెన్యూర్షిప్ ని చేపట్టడానికి ప్రోత్సహిస్తాయి, ఆడియో/వీడియో ఫిల్మ్ లు/ప్రెజెంటేషన్ల ద్వారా పారిశ్రామికవేత్తలకు మద్దతు ఇవ్వడానికి మంత్రిత్వ శాఖ అమలు చేసిన పథకాల గురించి వారికి అవగాహన కల్పిస్తాయి.
ఎంఎస్ఎంఈ మంత్రిత్వ శాఖ ఎంట్రప్రెన్యూర్షిప్ పరిజ్ఞానాన్ని అభివృద్ధి చేసేందుకు మంత్రిత్వ శాఖ అమలుచేస్తున్న పథకాల ప్రయోజనాల గురించి ప్రజల్లో అవగాహన కల్పించేందుకు దేశంలోని 9 రాష్ట్రాల్లోని 46 ఆకాంక్షాత్మక జిల్లాల్లో వ్యవస్థాపక ప్రోత్సాహక ప్రయత్నాల్ని ప్రారంభిస్తోంది.
MSME మంత్రిత్వ శాఖ ఆజాదీ కా అమృత్ మహోత్సవ్ కింద వివిధ పథకాలు / కార్యక్రమాలు / ఈవెంట్లు MSME రంగంపై అభిప్రాయాలను వెల్లడి చేస్తూ 75 పారిశ్రామికవేత్తల విజయగాథలతో లఘు ఉద్యోగ్ సమాచార్ ప్రత్యేక సంచికను
విడుదల చేస్తుంది.
MSME పథకాల గురించి ప్రజలకు అవగాహన కల్పించడానికి, MSME మంత్రిత్వ శాఖ MSME అన్వేషణా కార్యక్రమాన్ని నిర్వహించబోతోంది. వ్యవస్థాపకత ప్రయోజనాల గురించి మంత్రిత్వ శాఖ కార్యక్రమాల గురించి ప్రజలకు అవగాహన కల్పించే ఉద్దేశ్యంతో ఈ సాహసయాత్ర రహదారి మార్గాల ద్వారా నిర్వహిస్తున్నారు.
MSME మంత్రిత్వ శాఖ 2022 మార్చి 4,5 తేదీల్లో న్యూ ఢిల్లీలో ప్లాస్టిక్ వ్యర్థాల నిర్వహణపై మెగా ఇంటర్నేషనల్ సమావేశాన్ని నిర్వహిస్తోంది, ప్రపంచం నలుమూలల నుండి ఈ అంశంపై ప్రముఖ నిపుణులు హాజరవుతారు. ఈ రంగానికి చెందిన 300 కంటే ఎక్కువ MSME విభాగాలకు దీనివల్ల ప్రయోజనం చేకూరుతుంది. .
ఆర్థిక మంత్రిత్వ శాఖ
భారత ఈక్విటీ మార్కెట్లలోకి రూ.2,74,034 కోట్ల విదేశీ పోర్టుఫోలియో పెట్టుబడులు  ప్రవాహం
2020-21 ఆర్థిక సంవత్సరంలో భారతీయ ఈక్విటీ మార్కెట్లలోకి 2,74,034 కోట్ల రూపాయల బలమైన విదేశీ పోర్ట్ఫోలియో పెట్టుబడుల  ప్రవాహం వచ్చి చేరింది. ఇది భారత ఆర్థిక వ్యవస్థ మౌలిక అంశాల పట్ల విదేశీ పెట్టుబడిదారుల స్థిరమైన విశ్వాసాన్ని ప్రతిబింబిస్తుంది.
|
|
ఆర్థిక సంవత్సరం 2020-21
|
|
ఈక్విటీలో నికర పెట్టుబడి 
|
|
ఏప్రిల్
|
|
-6884
|
|
మే
|
|
14569
|
|
జూన్
|
|
21832
|
|
జులై
|
|
7563
|
|
ఆగష్టు
|
|
47080
|
|
సెప్టెంబర్
|
|
-7783
|
|
అక్టోబర్
|
|
19541
|
|
నవంబర్
|
|
60358
|
|
డిసెంబర్
|
|
62016
|
|
జనవరి
|
|
19473
|
|
ఫిబ్రవరి
|
|
25787
|
|
మర్చి
|
|
10952
|
|
మొత్తం 2020-21 ఆర్థిక సంవత్సరంలో..
|
|
274034
2021 ఏప్రిల్ 1వ తేదీ వరకు; source: NSDL
వినూత్నంగా రూపొందించిన ఉద్దీపన ప్యాకేజీల అమలు చేయడంతో వేగంగా బలమైన ఎఫ్పిఐ ప్రవాహాలు వచ్చాయి. ఇటీవలి కాలంలో ఎఫ్పిఐల కోసం సౌలభ్యం మరియు పెట్టుబడి వాతావరణాన్ని మెరుగుపరిచేందుకు ప్రభుత్వం, రెగ్యులేటర్లు ప్రధాన విధాన కార్యక్రమాలను చేపట్టాయి. వీటిలో ఎఫ్పిఐ రెగ్యులేటరీ పాలన సరళీకరణ, హేతుబద్ధీకరణ, సెబీతో రిజిస్ట్రేషన్ కోసం ఆన్లైన్ కామన్ అప్లికేషన్ ఫారం  కార్యాచరణ, పాన్ కేటాయింపు, బ్యాంక్ మరియు డీమాట్ ఖాతాలను తెరవడం మొదలైనవి ఉన్నాయి. భారతీయ కంపెనీలలో మొత్తం ఎఫ్పిఐ పెట్టుబడి పరిమితి 24% నుండి రంగాల పరిమితికి పెరగడం ప్రధాన సెక్యూరిటీల సూచికలలో భారతీయ సెక్యూరిటీల వాటా పెంచడానికి ఒక ఉత్ప్రేరకంగా ఉంది, తద్వారా నిష్క్రియాత్మకంగా మరియు చురుకుగా ఉన్న భారీ ఈక్విటీ ప్రవాహాలను భారత మూలధన మార్కెట్లలోకి సమీకరించడం జరిగింది.
2021-22 ఆర్థిక సంవత్సరంలో భారతదేశ వృద్ధి అంచనా 10 శాతంగా ప్రపంచ బ్యాంక్, ఐఎంఎఫ్, అనేక ప్రపంచ పరిశోధనా సంస్థలు భావిస్తున్నాయి. సమీప భవిష్యత్తులో భారతదేశం ఆకర్షణీయమైన పెట్టుబడి గమ్యస్థానంగా కొనసాగుతుందని ఆ సంస్థలు స్పష్టం చేస్తున్నాయి.
ఉక్కు మంత్రిత్వ శాఖ
ఆర్ఐఎన్ఎల్ మొట్టమొదటి జాతీయ విక్రేత ఇంటరాక్షన్ ప్రోగ్రామ్ను నిర్వహణ
ఎంఎస్ఈ ల వృద్ధికి ఆర్ఐఎన్ఎల్ కట్టుబడి ఉంది: శ్రీ అతుల్ భట్, సీఎండీ ఆర్ఐఎన్ఎల్
ఆర్ఐఎన్ఎల్ విశాఖపట్నం స్టీల్ ప్లాంట్ ఈ రోజు “ ఆర్ఐఎన్ఎల్ ఎన్విఐపి -2023- జాతీయ విక్రేత ఇంటరాక్షన్ ప్రోగ్రామ్ -2023 ను నిర్వహించింది శ్రీ అతుల్ భాట్, సిఎండి, ఆర్ఐఎన్ఎల్ కార్యక్రమాన్ని ప్రారంభించారు. శ్రీ వివి వేణుగోపాల రావు, డైరెక్టర్ , డికె మొహంతి, డైరెక్టర్ , శ్రీ ఎకె బాగ్చి, డైరెక్టర్ , శ్రీ జివిఆర్ నాయుడు, అదనపు డైరెక్టర్-ఇన్-ఛార్జ్, ఎంఎస్ఎమ్, డిఎఫ్ఓ, విశాఖపట్నం పాల్గొన్నారు. ఈ కార్యక్రమంలో దేశంలోని వివిధ ప్రాంతాల నుండి 200 మందికి పైగా విక్రేతలు పాల్గొన్నారు.
విక్రేతలను ఉద్దేశించి, శ్రీ అతుల్ భట్, సిఎండి, మాట్లాడుతూ ఇటువంటి విక్రేతలతో భేటీలు సరఫరాదారులు, ఆర్ఐఎన్ఎల్ రెండింటి అభివృద్ధికి దోహదపడతాయని అన్నారు. ఆర్ఐఎన్ఎల్ విక్రేతల మధ్య భాగస్వామ్యాన్ని బలోపేతం చేయవలసిన అవసరాన్ని ఆయన నొక్కి చెప్పారు. దిగుమతుల స్వదేశీకరణ విక్రేతలకు తక్షణమే అందుబాటులో ఉన్న అవకాశం అని ఆయన వ్యక్తం చేశారు. స్వదేశీ దిశగా ఆర్ఐ ఎన్ఎల్ తీసుకున్న అనేక చర్యలు మంచి ఫలితాలు ఇచ్చాయని శ్రీ అతుల్ భట్ చెప్పారు.
ప్రధాన మంత్రి కార్యాలయం
శ్రీ గురు తేగ్ బహాదుర్ జీ అమరత్వాన్ని పొందిన రోజు సందర్భం లో ఆయన కు శ్రద్ధాంజలి ఘటించిన ప్రధాన మంత్రి
శ్రీ గురు తేగ్ బహాదుర్ జీ అమరత్వాన్ని పొందినటువంటి రోజు సందర్బం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో -
‘‘శ్రీ గురు తేగ్ బహాదుర్ జీ యొక్క ప్రాణ సమర్పణ దినం సందర్భం లో ఆయన కు నేను శ్రద్ధాంజలి ని ఘటిస్తున్నాను. ఆయన తన ధైర్యం, సాహసాలు, ఆదర్శాలు మరియు సిద్ధాంతాల పట్ల అచంచలమైనటువంటి నిబద్ధత ను చాటుకొన్నందుకు గాను ఆయన ను సర్వత్ర అభిమానించడం జరుగుతున్నది. క్రూర ప్రభుత్వానికి మరియు అన్యాయాని కి తలొగ్గడానికి ఆయన నిరాకరించారు. ఆయన బోధన లు మనకు ప్రోత్సాహాన్ని అందిస్తూనే ఉంటాయి.’’ అని పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
జీవితాలలో మార్పు తేవడమే కాకుండా అట్టడుగు వర్గాలకు సాధికారత కల్పిస్తున్న మంత్రిత్వ శాఖ సమగ్ర కార్యక్రమాలు
మాదక ద్రవ్యాల దుర్వినియోగానికి వ్యతిరేకంగా ఊపందుకున్న నషా ముక్త్ భారత్ అభియాన్
సామాజిక న్యాయం, సాధికారత మంత్రిత్వ శాఖ తన పౌరులందరికీ సమగ్రమైన, సమానమైన సమాజాన్ని సృష్టించే దిశగా కృషి చేస్తోంది. గత తొమ్మిదేళ్లుగా, స్కాలర్షిప్ల ద్వారా షెడ్యూల్డ్ కులాలు, షెడ్యూల్డ్ తెగలు, ఇతర వెనుకబడిన తరగతుల విద్యార్థులకు, వృద్ధులు, సఫాయి కర్మచారిలు, లింగమార్పిడి వ్యక్తులతో సహా సమాజంలోని అట్టడుగు వర్గాలకు సాధికారత కల్పించే లక్ష్యంతో మంత్రిత్వ శాఖ అనేక పథకాలు, కార్యక్రమాలను ప్రారంభించింది.
నాషా ముక్త్ భారత్ అభియాన్  లక్ష్యం యువతలో మాదకద్రవ్యాల దుర్వినియోగం వల్ల కలిగే దుష్ప్రభావాల గురించి అవగాహన కల్పించడం, ఉన్నత విద్యా సంస్థలు, యూనివర్సిటీ క్యాంపస్లు, పాఠశాలలను విస్తృతంగా భాగస్వామ్యం చేయడం. . ఎన్ఎంబిఏ ని సామాజిక న్యాయం, సాధికారత మంత్రిత్వ శాఖ 2020 ఆగష్టు 15న ప్రారంభించింది. ప్రస్తుతం గుర్తించిన 372 అత్యంత ఆవశ్యకత కలిగిన జిల్లాల్లో అమలు అవుతోంది.
ప్రచార పద్ధతిలో జరిగే ఈ కార్యక్రమంలో ప్రత్యక్షంగా లేదా పరోక్షంగా మాదక ద్రవ్యాల దుర్వినియోగం, దాని బారిన పడే అవకాశం ఉన్న వాటాదారులను లక్ష్యంగా చేసుకుంది మరియు పాలుపంచుకుంది. ఎన్ఎంబిఏ ప్రధాన వాటాదారులు, లబ్ధిదారులు యువత, మహిళలు, పిల్లలు, విద్యా సంస్థలు, పౌర సమాజం. ప్రారంభించినప్పటి నుండి, సమాజంలోని అన్ని వర్గాల నుండి, వాటాదారుల నుండి భాగస్వామ్యాన్ని ప్రోత్సహించే అనేక రకాల కార్యకలాపాలు దేశవ్యాప్తంగా నిర్వహించారు.
ఆన్-గ్రౌండ్ చేపట్టిన వివిధ కార్యకలాపాల ద్వారా ఎన్ఎంబిఏ సాధించిన విజయాలలో, 3.22 కోట్ల యువత, 2.14 కోట్ల మంది మహిళలతో సహా 9.91 కోట్ల మంది మాదకద్రవ్యాల వినియోగంపై అవగాహన కల్పించారు. 3.18 లక్షల విద్యాసంస్థలు పాల్గొనడం వల్ల అభియాన్ సందేశం దేశంలోని పిల్లలు, యువతకు చేరేలా చేసింది. 8,000 మాస్టర్ వాలంటీర్ల బలమైన బలగం శిక్షణ పొందింది. ట్విట్టర్, ఫేస్బుక్,ఇన్స్టాగ్రామ్లో అభియాన్ అధికారిక సోషల్ మీడియా ఖాతాల ద్వారా అవగాహన కలిపించారు. ఎన్ఎంబిఏ మొబైల్ అప్లికేషన్ ... ఎన్ఎంబిఏ కార్యకలాపాల డేటాను సేకరించడానికి, అభివృద్ధి చేశారు. జిల్లా, రాష్ట్ర, జాతీయ స్థాయిలో ఎన్ఎంబిఏ డాష్బోర్డ్లో ప్రాతినిధ్యం వహిస్తుంది. ఎన్ఎంబిఏ వెబ్సైట్  అభియాన్ గురించి వినియోగదారు/వీక్షకుడికి వివరణాత్మక సమాచారం, అంతర్దృష్టులను అందిస్తుంది. రాష్ట్రాలు, జిల్లాల్లో అది చేరువైంది. డ్రగ్ రహితంగా ఉండాలనే జాతీయ ఆన్లైన్ ప్రతిజ్ఞలో 99,595 విద్యా సంస్థల నుండి 1.67 కోట్ల మంది విద్యార్థులు మాదకద్రవ్యాల రహితంగా ఉంటామని ప్రతిజ్ఞ చేశారు.
2020లో అభియాన్ ప్రారంభించినప్పటి నుండి ఎంఓఎస్జెఈ మద్దతు ఉన్న కేంద్రాల నుండి కౌన్సెలింగ్, డి-అడిక్షన్ సేవలను కోరుకునే వ్యక్తులలో 37% పెరుగుదల ఉంది. మాదకద్రవ్య దుర్వినియోగం దుష్ప్రభావాల సందేశాన్ని వ్యాప్తి చేయడంలో, అటువంటి పదార్ధాల ఉపయోగం నుండి దూరంగా ఉండటానికి ఎంఓఎస్జెఈ ప్రతి ఒక్కరి మద్దతును కోరింది. .
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 127.93 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 98,416; ఇది 552 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.28% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.35% కు చేరింది.
గత 24 గంటల్లో 8,834 మంది కోలుకున్నారు. దీంతో, కోలుకున్నవారి మొత్తం సంఖ్య 3,40,69,608 కు పెరిగింది.
గత 24 గంటల్లో 8,306 కొత్త కేసులు నమోదయ్యాయి.
రోజువారీ పాజిటివిటీ రేటు  గత 63 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 22 రోజులుగా 1% కన్నా తక్కువగా ఉంది.
ఇప్పటివరకు 64.82 కోట్ల కొవిడ్ పరీక్షలు చేశారు.
ఆర్థిక మంత్రిత్వ శాఖ
ముంబైలో సోదాలు నిర్వహించిన ఆదాయపు పన్ను శాఖ
ఆదాయపు పన్ను శాఖ 28.07.2022 న ఒక ప్రముఖ మ్యూచువల్ ఫండ్ హౌస్ కు చెందిన ఈక్విటీల మాజీ ఫండ్ మేనేజర్ మరియు ప్రధాన వ్యాపారితో పాటు సంబంధిత షేర్ బ్రోకర్లు, మధ్యవర్తులు మరియు ఎంట్రీ ఆపరేటర్లపై శోధన మరియు స్వాధీనం ఆపరేషన్ నిర్వహించింది. ముంబై, అహ్మదాబాద్, వడోదర, భుజ్, కోల్కతాలోని 25కు పైగా ప్రాంగణాల్లో ఈ సెర్చ్ యాక్షన్ జరిగింది.
(సెర్చ్ ఆపరేషన్ ఫలితంగా, పత్రాలు మరియు డిజిటల్ డేటా రూపంలో వివిధ నేరారోపణ ఆధారాలు కనుగొనబడ్డాయి మరియు స్వాధీనం చేసుకున్నాయి. వివిధ వ్యక్తుల నుండి నమోదు చేయబడిన ప్రమాణ స్వీకార వాంగ్మూలాలతో సహా శోధన సమయంలో సేకరించిన ఈ ఆధారాలు కార్యనిర్వహణ విధానాన్ని వెల్లడించాయి. పేర్కొన్న ఫండ్ మేనేజర్ మరియు చీఫ్ ట్రేడర్ నిర్దిష్ట వాణిజ్య సంబంధిత సమాచారాన్ని బ్రోకర్లు/మధ్యస్థులు మరియు నిర్దిష్ట విదేశీ అధికార పరిధిలో ఉన్న వ్యక్తులతో పంచుకుంటున్నట్లు గుర్తించబడింది. ఈ వ్యక్తులు తమ స్వంత ఖాతాలో లేదా వారి ఖాతాదారుల ఖాతాలో అటువంటి స్క్రిప్లలో వ్యాపారం చేయడం ద్వారా షేర్ మార్కెట్లో అక్రమ లాభాల కోసం అటువంటి సమాచారాన్ని ఉపయోగించారు. ఫండ్ మేనేజర్ కుటుంబ సభ్యులతో సహా ఈ వ్యక్తులు తమ స్టేట్మెంట్లలో పైన పేర్కొన్న కార్యకలాపాల నుండి లెక్కించబడని నగదు ప్రధానంగా కోల్కతా ఆధారిత షెల్ ఎంటిటీల ద్వారా తమ బ్యాంక్ ఖాతాల్లోకి మళ్లించబడిందని అంగీకరించారు. ఈ బ్యాంక్ ఖాతాల నుండి, భారతదేశంలో మరియు ఇతర తక్కువ పన్ను అధికార పరిధిలో విలీనం చేయబడిన కంపెనీలు/ఎంటిటీల బ్యాంక్ ఖాతాల్లోకి నిధులు మరింతగా మళ్లించబడ్డాయి. స్వాధీనం చేసుకున్న సాక్ష్యాలను సేకరించడం వల్ల మాజీ ఫండ్ మేనేజర్, మధ్యవర్తులు, షేర్ బ్రోకర్లు మరియు ఎంట్రీ ఆపరేటర్ల మధ్య అనుబంధం బయటపడింది.
నగదు రుణాలు, ఫిక్స్డ్ డిపాజిట్లు, స్థిరాస్తులు, వాటి పునరుద్ధరణ తదితరాలలో పెద్ద ఎత్తున లెక్కలు చూపని పెట్టుబడులకు సంబంధించిన ఆధారాలు కూడా కనుగొని స్వాధీనం చేసుకున్నారు. 20కి పైగా లాకర్లను అదుపులో ఉంచారు. ఇప్పటి వరకు లెక్కల్లో చూపని డిపాజిట్లు రూ. 55 కోట్లు స్వాధీనం చేసుకున్నారు.
తదుపరి విచారణలు జరుగుతున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ వర్కింగ్ గ్రూప్ సిఫార్సు ఆధారంగా కోవీషీల్డ్ టీకా రెండు మోతాదుల మధ్య అంతరాన్ని 6-8 వారాల నుండి 12-16 వారాలకు విస్తరించారు
డాక్టర్ ఎన్.కె. అరోరా అధ్యక్షతన సమావేశమైన కోవిడ్ వర్కింగ్ గ్రూప్, కోవీషీల్డ్ టీకా మొదటి మరియు రెండవ మోతాదుల మధ్య అంతరాన్ని 12-16 వారాలకు పొడిగించాలని సిఫారసు చేసింది. ప్రస్తుతం, కోవీషీల్డ్ టీకా రెండు మోతాదుల మధ్య అంతరం 6-8 వారాలుగా ఉంది.
అందుబాటులో ఉన్న వాస్తవ-జీవిత సాక్ష్యాల ఆధారంగా , కోవీషీల్డ్ టీకా రెండు మోతాదుల మధ్య అంతరాన్ని 12-16 వారాలకు పెంచడానికి, కోవిడ్-19 వర్కింగ్ గ్రూప్ అంగీకరించింది. కాగా, కోవాక్సిన్ టీకా రెండు మోతాదుల మధ్య విరామంలో ఎటువంటి మార్పును సిఫార్సు చేయలేదు.
కోవిడ్ వర్కింగ్ గ్రూప్ లో ఈ కింది వ్యక్తులు సభ్యులుగా ఉన్నారు:
1. డాక్టర్ ఎన్. కె. అరోరా - డైరెక్టర్, ఐ. ఎన్.సి.ఎల్.ఈ.ఎన్. ట్రస్ట్;
2. డాక్టర్ రాకేష్ అగర్వాల్ - డైరెక్టర్ మరియు డీన్, జిప్-మెర్, పుదుచ్చేరి;
3. డాక్టర్ గగన్ దీప్ కాంగ్ - ప్రొఫెసర్, క్రిస్టియన్ వైద్య కళాశాల, వెల్లూరు;
4. డాక్టర్ జె పి ముల్లియాల్ - రిటైర్డ్. ప్రొఫెసర్, క్రిస్టియన్ వైద్య కళాశాల, వెల్లూరు;
5. డాక్టర్ నవీన్ ఖన్నా - గ్రూప్ లీడర్, ఇంటర్నేషనల్ సెంటర్ ఫర్ జెనెటిక్ ఇంజనీరింగ్ అండ్ బయోటెక్నాలజీ , జె.ఎన్.యు, న్యూఢిల్లీ;
6. డాక్టర్ అమూల్య పాండా - డైరెక్టర్, నేషనల్ ఇన్స్టిట్యూట్ ఆఫ్ ఇమ్యునాలజీ, న్యూఢిల్లీ;
7. డాక్టర్ వి. జి. సోమాని, డ్రగ్స్ కంట్రోలర్ జనరల్ ఆఫ్ ఇండియా , భారత ప్రభుత్వం.
నీతి ఆయోగ్ సభ్యుడు  డాక్టర్ వి. కె. పాల్ అధ్యక్షతన, 2021 మే, 12వ తేదీన నిర్వహించిన సమావేశంలో కోవిడ్ టీకా నిర్వహణ పై ఏర్పాటైన జాతీయ నిపుణుల కమిటీ  కోవిడ్ వర్కింగ్ గ్రూప్ సిఫార్సు ను అంగీకరించింది.
కోవీషీల్డ్ టీకా మొదటి మరియు రెండవ మోతాదుల మధ్య అంతరాన్ని 12-16 వారాలకు విస్తరించడానికి కోవిడ్ వర్కింగ్ గ్రూప్ చేసిన ఈ సిఫార్సును కేంద్ర ఆరోగ్య మరియు కుటుంబ సంక్షేమ మంత్రిత్వ శాఖ అంగీకరించింది.
ఆర్థిక మంత్రిత్వ శాఖ
భారత్కు జపాన్ నుంచి 'అధికారిక అభివృద్ధి సాయం' 
సుమారు 98.612 బిలియన్ల జపానీస్ యెన్  వ్యయంతో పట్నా మెట్రో రైల్ నిర్మాణ ప్రాజెక్ట్ , 612 బిలియన్ల జపానీస్ యెన్ , 9.308 బిలియన్ల జపనీస్ యెన్లతో  పశ్చిమ బంగాల్లో అటవీ & జీవ వైవిధ్య పరిరక్షణ కోసం వాతావరణ మార్పుల అధ్యయన ప్రాజెక్ట్, 18.894 బిలియన్ల జపానీస్ యెన్లతో  రాజస్థాన్ నీటి రంగ జీవనోపాధి మెరుగుదల ప్రాజెక్ట్  కోసం భారత ఆర్థిక వ్యవహారాల విభాగం అదనపు కార్యదర్శి శ్రీ.రజత్ కుమార్ మిశ్రా, భారతదేశంలో జపాన్ రాయబారి సుజుకి హిరోషి మధ్య ఈ రోజు ఒప్పందం జరిగింది.
కొత్త మెట్రో కారిడార్ 1 & 2ను నిర్మించడం ద్వారా పాట్నాలో వాహన రద్దీ పెరుగుదలకు పరిష్కారం చూపడం పట్నా మెట్రో రైల్ నిర్మాణ ప్రాజెక్ట్ లక్ష్యం. తద్వారా, పట్టణ ఆర్థిక వ్యవస్థ అభివృద్ధికి దోహదం చేయడం, వాతావరణ మార్పులను నియంత్రించడానికి ఇది దోహదపడుతుంది.
రాష్ట్రంలో వాతావరణ మార్పులను నియంత్రించడం, పర్యావరణ వ్యవస్థ ఆధారిత వాతావరణ మార్పుల చర్యలు, జీవవైవిధ్య పరిరక్షణ & పునరుద్ధరణ, జీవనోపాధి మెరుగుదల కార్యకలాపాలు, సంస్థాగతంగా బలోపేతం చేస్తూ పర్యావరణ వ్యవస్థలను పరిరక్షించడం & పునరుద్ధరించడం, తద్వారా స్థిరమైన సామాజిక-ఆర్థిక అభివృద్ధికి దోహదపడడం పశ్చిమ బెంగాల్లో వాతావరణ మార్పుల కోసం అటవీ & జీవ వైవిధ్య పరిరక్షణ ప్రాజెక్ట్ ఉద్దేశం.
రాజస్థాన్ నీటి రంగ జీవనోపాధి మెరుగుదల ప్రాజెక్ట్, రైతుల జీవనోపాధిని మెరుగుపరచడంతోపాటు రాష్ట్రంలో వ్యవసాయం, నీటిపారుదల రంగంలో స్త్రీ, పురుష రైతుల భాగస్వామ్యాన్ని ప్రోత్సహించడం లక్ష్యంగా పెట్టుకుంది. నీటి వినియోగ సామర్థ్యం, వ్యవసాయ ఉత్పాదకతను మెరుగుపరచడం ద్వారా, ప్రస్తుతం ఉన్న నీటి పారుదల సౌకర్యాలను మెరుగుపరచడం ద్వారా, స్త్రీ & పురుష రైతుల భాగస్వామ్యం ఆధారంగా వ్యవసాయ మద్దతు సేవలను అందించడం ద్వారా రాష్ట్రంలో సామాజిక-ఆర్థిక అభివృద్ధికి ఈ ప్రాజెక్ట్ తోడ్పడుతుంది. ఇది, ఈ ప్రాజెక్ట్ కోసం రెండో విడత రుణం.
ద్వైపాక్షిక సహకారంలో భారతదేశం, జపాన్ 1958 నుంచి సుదీర్ఘమైన, ఫలవంతమైన చరిత్రను కలిగి ఉన్నాయి. గత కొన్ని సంవత్సరాల్లో భారత్-జపాన్ మధ్య ఆర్థిక సహకారం వృద్ధి చెందుతోంది. ఇది, భారత్-జపాన్ మధ్య వ్యూహాత్మక, ప్రపంచ స్థాయి భాగస్వామ్యాన్ని మరింత పటిష్టం చేస్తుంది, బలోపేతం చేస్తుంది.
మైనారిటీ వ్యవహారాల మంత్రిత్వ శాఖ
హజ్ 2021 సమీక్ష సమావేశాన్ని నిర్వహించిన ముక్తార్ అబ్బాస్ నక్వీ
కోవిడ్ సంక్షోభం కారణంగా హజ్ 2021 జాతీయ, అంతర్జాతీ ప్రొటోకాల్ మార్గదర్శకాలపై ఆధారపడి ఉంటుందిః ముక్తార్ అబ్బాస్ నక్వీ
కరోనా సంక్షోభం నేపథ్యంలో భారత ప్రభుత్వం, సౌదీ అరేబియా ప్రభుత్వం జారీ చేసే మార్గదర్శకాలను దృష్టిలో పెట్టుకుని హజ్ 2021పై అంతిమ నిర్ణయం
కోవిడ్ సంక్షభం కారణంగా అమలులో ఉన్న జాతీయ, అంతర్జాతీయ ప్రోటోకాల్ మార్గదర్శకాలను అనుసరించి హజ్ 2021 ఉంటుందని కేంద్ర మైనార్టీ వ్యవహారాల మంత్రి ముక్తార్ అబ్బాస్ నక్వి సోమవారం వెల్లడించారు.
రాజధాని న్యూఢిల్లీలో హజ్ 2021 సమీక్షా సమావేశానికి అధ్యక్షత వహించిన నక్వీ, హజ్ 2021 జూన్ -జులై 2021కి షెడ్యూల్ అయి ఉందని, కానీ దీనిపై అంతిమ నిర్ణయాన్ని సౌదీ అరేబియా ప్రభుత్వం, భారత ప్రభుత్వం ప్రజారోగ్యం, సంక్షేమాన్ని దృష్టిలో పెట్టుకుని కోవిడ్ సంక్షోభాన్ని దృష్టిలో పెట్టుకుని జారీ చేసే మార్గదర్శకాల ఆధారంగా ప్రకటిస్తామని చెప్పారు.
సౌదీ అరేబియా ప్రభుత్వం హజ్ 2021పై ఒక నిర్ణయం తీసుకున్న తర్వాత హజ్ కమిటీ ఆఫ్ ఇండియా, ఇతర భారతీయ ఏజెన్సీలు హజ్ 2021 దరఖాస్తు ప్రక్రియను, తత్సంబంధిత ఏర్పాట్ల గురించి అధికారికంగా ప్రకటిస్తాయని నక్వీ తెలిపారు.
అవసరమైన మార్గదర్శకాల నేపథ్యంలో హజ్ ప్రక్రియలో చెప్పుకోదగిన మార్పు ఉంటుందని ఆయన అన్నారు. భారత్లోనూ, సౌదీ అరేబియాలోనూ, వసతి, రవాణా, ఆరోగ్యం, ఇతర సౌకర్యాలలో సహా ఈ మార్పులు కనిపించవచ్చని ఆయన చెప్పారు.
కోవిడ్ మహమ్మారి కారణంగా యాత్రికుల ఆరోగ్యం, సంక్షేమానికి ప్రభుత్వం అత్యంత ప్రాధాన్యతను ఇస్తున్నదని ఆయన వివరించారు. ఈ విషయంలో భారతీయ ఏజెన్సీలు అవసరమైన ఏర్పాట్లు చేస్తాయని అన్నారు. యాత్రికుల ఆరోగ్యం, సంక్షేమాన్ని కాపాడేందుకు భారత ప్రభుత్వం, హజ్ కమిటీ తగిన ఏర్పాట్లు ప్రారంభించాయి.
భారత్లో హజ్ ప్రక్రియ నూటికి నూరు శాతం డిజిటల్ కావడంతో, కరోనా కారణంగా హజ్ 2020 రద్దు అయిన నేపథ్యంలో రూ. 2100 కోట్లను డిబిటి పద్ధతిలో ఎటువంటి కత్తిరింపులు లేకుండా 1 లక్ష 23,000 మందికి తిరిగి ఇవ్వడం జరిగిందని నక్వీ చెప్పారు. రవాణా కోసం తీసుకున్న రూ. 100 కోట్లను సౌదీ అరేబియా ప్రభుత్వం తిరిగి ఇచ్చిందన్నారు.
కేవలం నూటికి నూరు శాతం డిజిటల్ హజ్ ప్రక్రియ కారణంగానే, కరోనా సంక్షోభ సమయంలో కూడా గత మూడు ఏళ్ళల్లో హజ్ యాత్రికులకు చెందిన రూ. 514 కోట్ల మిగులు మొత్తాన్ని వారి బ్యాంకు అకౌంట్లలో వేయడం జరిగిందని చెప్పారు. హజ్ ప్రక్రియ చరిత్రలో ఇలా జరగడం ఇదే తొలిసారని మంత్రి వెల్లడించారు.
మైనార్టీ వ్యవహారాల మంత్రిత్వ శాఖ కార్యదర్శి పి.కె. దాస్, మంత్రిత్వ శాఖకు చెందిన సీనియర్ అధికారులు, విదేశాంగ శాఖ సంయుక్త కార్యదర్శి విపుల్, పౌరవిమాన శాఖ సంయుక్త కార్యదర్శి ఎస్.కె. మిశ్ర కూడా ఈ సమీక్ష సమావేశానికి హాజరయ్యారు. సౌదీ అరేబియాకు భారతీయ రాయబారి అయిన డాక్టర్ అవుసఫ్ సయీద్, జెద్దాలో తాత్కాలిక కాన్సల్ జనరల్ వై. సాబీర్, హజ్ కమిటీ ఆఫ్ ఇండియా సిఇఒ ఎం.ఎ. ఖాన్, ఆరోగ్య మంత్రిత్వ శాఖ, ఎయిర్ ఇండియాకు చెందిన అధికారులు కూడా వీడియో కాన్ఫరెన్సింగ్ ద్వారా హాజరయ్యారు.
ఆయుష్
మధుమేహానికి విరుగుడు ఆయుర్వేద ఔషధం బిజిఆర్-34
బిజిఆర్-34 ఔషధం 2015 నుండి దేశంలోని అందుబాటులో ఉంది. నేషనల్ బొటానికల్ రీసెర్చ్ ఇన్స్టిట్యూట్ , సెంట్రల్ ఇన్స్టిట్యూట్ ఆఫ్ మెడిసినల్ అండ్ ఆరోమాటిక్ ప్లాంట్స్  ఈ ఔషధాన్ని అభివృద్ధి చేసి పరిశోధన చేశాయి. ఈ సంస్థలు కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్  కింద పనిచేస్తున్నాయి. పరీక్షలలో ముఖ్యంగా ప్రామాణికత, ఆధునిక శాస్త్రీయ పారామితుల ఆధారంగా ఉత్పత్తి ధ్రువీకరణ, యాంటీఆక్సిడెంట్ కార్యాచరణ నిర్ణయం, ఉత్తమ కార్యాచరణ కోసం మూలికా భాగాల ఆప్టిమైజేషన్, యాంటీ-డయాబెటిక్ కార్యకలాపాల అంచనా మరియు భద్రతా అధ్యయనాలు మొదలైనవి ఉన్నాయి.
దేశంలోని ప్రభుత్వ ఆసుపత్రులు మరియు డిస్పెన్సరీలలో ఆయుర్వేద ఔషధం బిజిఆర్-34 లభ్యత సంబంధిత రాష్ట్ర ప్రభుత్వం/పబ్లిక్ సెక్టార్ అండర్టేకింగ్ /కేంద్ర ప్రభుత్వ ఆరోగ్య పథకం /మున్సిపాలిటీలు/ఉద్యోగుల  సేకరణ ఏజెన్సీల పరిధిలోకి వస్తుంది.
బిజిఆర్-34 ప్రొప్రైటరీ ఆయుర్వేదిక్ మెడిసిన్ కేటగిరీ క్రింద లైసెన్స్ పొందింది. టెండర్ల ద్వారా మాత్రమే దాని లభ్యత సాధ్యమవుతుంది. బిజిఆర్-34 ఔషధాన్ని టెండర్లో చేర్చడం అనేది సంబంధిత ప్రొక్యూర్మెంట్ ఏజెన్సీ సేకరణ నిబంధనల కోసం ప్రతిస్పందించే బిడ్, ధర మరియు క్వాలిఫైయింగ్ ఆమోదించిన ప్రామాణిక ఆపరేటివ్ విధానం పై ఆధారపడి ఉంటుంది.
ఎన్ఎండిసి, మునిసిపల్ కార్పొరేషన్ ఆఫ్ ఢిల్లీ, ఢిల్లీ నివాసి కోసం ఔషధాన్ని అందుబాటులో ఉంచుతాయి. ఈఎస్ఐ లో ఔషధం లభ్యత అనేది వ్యక్తి, వారి కుటుంబం చెల్లుబాటు అయ్యే ఈఎస్ఐ హెల్త్ కార్డ్ని కలిగి ఉండాలి. సిజిహెచ్ఎస్లో ఔషధం టెండర్ ద్వారా రానందున స్థానిక కెమిస్ట్ ద్వారా ఆ లబ్ధిదారునికి అందుబాటులో ఉంటుంది.
కేంద్ర ప్రభుత్వం ప్రాథమిక ఆరోగ్య కేంద్రాలు , కమ్యూనిటీ హెల్త్ సెంటర్లు  మరియు జిల్లా ఆసుపత్రుల  వద్ద ఆయుష్ సౌకర్యాల కో-లొకేషన్ గ ఉంచింది. తద్వారా రోగులకు ఒకే గవాక్షం ద్వారా వివిధ రకాల మందులను ఎంపిక చేసుకునేందుకు వీలు కల్పిస్తుంది.
ఈ సమాచారాన్ని ఆయుష్ మంత్రి శ్రీ సర్బానంద సోనోవాల్ ఈరోజు రాజ్యసభలో లిఖితపూర్వక సమాధానంలో తెలిపారు.
ప్రధాన మంత్రి కార్యాలయం
డాక్టర్ బాలా సాహెబ్ విఖే పాటిల్ యొక్క ఆత్మకథను విడుదల చేసి, ఆయన గౌరవార్థం ప్రవారా గ్రామీణ విద్యా సంస్థకు పేరు మార్చనున్న - ప్రధానమంత్రి
ప్రధానమంత్రి శ్రీ నరేంద్రమోదీ అక్టోబర్, 13వ తేదీ ఉదయం 11 గంటలకు, డాక్టర్ బాలా సాహెబ్ విఖే పాటిల్ యొక్క ఆత్మకథను వీడియో కాన్ఫరెన్సు ద్వారా విడుదల చేసి, ఆయన గౌరవార్థం ప్రవారా గ్రామీణ విద్యా సంస్థ పేరును "లోక్ నేత డాక్టర్ బాలా సాహెబ్ విఖే పాటిల్ ప్రవారా గ్రామీణ విద్యా సంస్థ" గా, పేరు మార్చనున్నారు.
డాక్టర్ బాలా సాహేబ్ విఖే పాటిల్ లోక్ సభ సభ్యునిగా పలు పర్యాయాలు సేవలందించారు. అతని ఆత్మకథ పేరు ‘దేహ్ వెచ్వా కరాణి’ అంటే ‘ఒకరి జీవితాన్ని గొప్ప ప్రయోజనం కోసం అంకితం చేయడం’, అని అర్ధం. వ్యవసాయం మరియు సహకార సంస్థలతో సహా వివిధ రంగాలకు తనదైన శైలిలో సేవలందించడం ద్వారా తమ జీవితాన్ని సమాజ ప్రయోజనాల కోసం అంకితం చేసిన అయన ఆత్మకథ కు ఆ పేరు పెట్టడం సమంజసంగా ఉంది.
అహ్మద్ నగర్ జిల్లా, లోనీ లో 1964 సంవత్సరంలో ప్రవారా గ్రామీణ విద్యా సంస్థను స్థాపించారు. గ్రామీణ ప్రజలకు ప్రపంచ స్థాయి విద్యను అందించడం మరియు ఆడ పిల్లలకు సాధికారత కల్పించాలనే ఉద్దేశ్యంతో ఈ సంస్థను స్థాపించడం జరిగింది. ఏ సంస్థ ప్రస్తుతం విద్యార్థుల విద్యా, సామాజిక, ఆర్థిక, సాంస్కృతిక, శారీరక, మానసిక అభివృధే ప్రధాన లక్ష్యంగా పనిచేస్తోంది.